Page:Balthasar Hübmaier.djvu/404

320 O Jhesu Christ, du Gottes son, las vns nit von dir weychen! Das vns nit werd ein böser lon, so menschen leer her streychen Mit schöner gestalt vnd wüterichs gwalt zu tilgen deynen namen; Dann Gottes wort bleybt ewig stan von nun vnd ewig, Amen.

Lobt Gott, lobt Gott in eynigkeyt, jr Christen all gemeyne! Das er seyn wort hatt auszgepreyt, das ist seyn werck alleyne. Keins menschen wan nicht helffen kan, wie hoch er sey mit namen, Dan Gottes wort bleybt ewig stan, Nun singen wir fröhlich, Amen!